PATVIRTINTA

Jaunuolių dienos centro direktoriaus

2017-04-03 įsakymu Nr. V-51

**JAUNUOLIŲ DIENOS CENTRO**

**VIDAUS TVARKOS TAISYKLĖS LANKYTOJAMS (TĖVAMS GLOBĖJAMS)**

1. **BENDROSIOS NUOSTATOS**
2. Ši tvarka nustato lankytojų buvimo įstaigoje normas, lankytojų teises ir pareigas, lankytojų tarpusavio santykius bei lankytojų ir darbuotojų tarpusavio santykius.
3. **LANKYTOJO (TĖVŲ, GLOBĖJŲ) TEISĖS**
4. Kreiptis įvairiais klausimais į įstaigos administraciją ir kitus darbuotojus.
5. Teikti pasiūlymus dėl įstaigos veiklos tobulinimo.
6. Įstaigos administracijai raštu pateikti skundus bei prašymus ir gauti informaciją apie skundų bei prašymų nagrinėjimo rezultatus.
7. Dalyvauti priimant sprendimus dėl lankytojui teikiamų specialiųjų socialinių paslaugų kiekio bei kokybės.
8. Naudotis įstaigos patalpomis ir inventoriumi.
9. Naudotis įstaigos teikiama transporto paslauga, jei dėl sunkios negalios negali naudotis viešuoju transportu ir jei yra laisvų vietų.
10. Nelaimės atveju gauti pirmąją medicininę pagalbą.
11. Gauti pilnavertį ir racionalų maitinimą - du kartus per dieną šiltą maistą.
12. Gauti informaciją apie įstaigos vykdomą veiklą, tobulinimo rezultatus.
13. Gauti informaciją apie JDC struktūros, veiklos ir kitus pasikeitimus.
14. Turėti higienos reikalavimus atitinkančią darbo vietą, būti sveikoje ir saugioje aplinkoje.
15. Turėti vienodas galimybes ir sąlygas skleisti savo gebėjimus ir talentus.
16. Gauti visas įstaigoje teikiamas specialiąsias socialines paslaugas, pagal individualų socialinės globos planą (ISCP).
17. Turėti kasmetines atostogas ir atostogas kalendorinių švenčių metu. Atostogų trukmė per metus negali viršyti dviejų mėnesių.
18. Būti išrinktam į JDC tarybą.
19. Turėti atsakingą socialinį darbuotoją ir socialinio darbuotojo padėjėją.
20. Naudotis techninės pagalbos priemonėmis.
21. Būti informuotam iš anksto, prieš tris mėnesius, jei sutartis nutraukiama JDC iniciatyva.
22. **LANKYTOJO (TĖVŲ, GLOBĖJŲ) PAREIGOS**
23. Nuolat lankyti įstaigą, dalyvauti veiklose pagal direktoriaus patvirtintą tvarkaraštį.
24. Apie savo neatvykimą pranešti iš anksto: prieš vieną dieną iki 17 val., ar tos pačios dienos ryte, iki 9.30 val.
25. Dokumentais pateisinti visus nelankymo į JDC atvejus:
    1. už sirgtas dienas pateikti gydytojo pažymą;
    2. neatvykus dėl tėvų (globėjų) ligos, pateikti gydytojo pažymą ar tėvų (globėjų) nedarbingumo pažymą bei prašymą;
    3. šeimoje atsitikus nelaimei, pateikti prašymą, kurio pagrindu gali būti suteiktos 3 pateisintos (darbo dienos) dienos;
    4. pablogėjus lankytojo sveikatai pateikti prašymą, kurio pagrindu gali būti suteiktos 7 pateisintos kalendorinės dienos. Dėl šios priežasties nelankytos dienos gali būti pateisintos iki 3 kartų per metus.
26. Užtikrinti, kad bendra lankytojo atostogų trukmė per metus neviršytų 2 mėn. Lankytojas ar tėvai (globėjai) privalo:
    1. pateikti prašymą dėl lankytojo kasmetinių atostogų;
    2. pateikti prašymą dėl lankytojo papildomų atostogų kalendorinių švenčių  metu;
    3. pateikti prašymus ir pažymą iš darbovietės tėvų (globėjų, rūpintojų) kasmetinių atostogų metu.
27. Lankytojas kiekvienais metais iki kovo 1 dienos  privalo pristatyti šeimos gydytojo išduotą medicinos dokumentų išrašą (F027/-a), kuriame nurodoma, kad asmuo neserga ūmia infekcine ar kita pavojinga užkrečiama liga ir jo sveikatos būklė yra tinkama lankyti dienos įstaigą.
28. Nevykti (neleisti) į JDC, esant prastai savijautai (didelė sloga, viduriavimas, vėmimas, karščiavimas ir pan.).
29. Mandagiai bendrauti su įstaigos darbuotojais ir lankytojais.
30. Laikytis visuomenei priimtinų bendravimo normų (nesikeikti, nesispjaudyti, nesistumdyti, nemeluoti ir pan.).
31. Nebėgioti koridoriumi, nes tai pavojinga.
32. Visada padėti silpnesniam draugui.
33. Pagal galimybes dalyvauti visuose įstaigos renginiuose.
34. Atvykti tvarkingais, švariais ir veiklai pritaikytais drabužiais bei avalyne.
35. Visada į centrą ateiti nusiprausus, išsivalius dantis, švariais plaukais, pasikeitus apatinius rūbus.
36. Turėti apatinių drabužių ir higieninių priemonių pamainą jei to reikia.
37. Reguliariai valyti vežimėlį ir rūpintis jo technine būkle.
38. Turėti aprangą ir avalynę sportinei veiklai.
39. Nesiskolinti pinigų iš kitų lankytojų ir neskolinti pinigų kitiems.
40. Turėti kišenpinigių išvykų, ekskursijų metu.
41. Centro viduje avėti tik vidaus avalynę.
42. Saugoti ir taupyti įstaigos turtą.
43. Saugiai elgtis su aštriais daiktais, elektros prietaisais ir kitais įrenginiais.
44. Saugoti savo, kitų darbuotojų ir lankytojų turtą bei sveikatą.
45. Nevėluoti į veiklas.
46. Baigus darbą susitvarkyti darbo vietą.
47. Į jaunuolių dienos centrą nesinešti savo ir kitų lankytojų saugumui bei sveikatai pavojingų daiktų. Darbuotojas, pastebėjęs lankytoją turintį minėtų daiktų, turi teisę juos paimti ir grąžinti tik tėvams ar globėjams.
48. Neimti, neliesti svetimų daiktų.
49. Išeiti iš centro ne anksčiau nei pasibaigus veikloms, jeigu nėra pateisinamos priežasties.
50. Išeiti iš centro tik su darbuotojų (grupės vadovo) žinia.
51. Išvykų metu laikytis visuomenei priimtinų bendravimo ir elgesio normų bei klausyti atsakingo darbuotojo (grupės vadovo) instrukcijų.
52. Rūbinėje laikytis tvarkos: rūbus tvarkingai kabinti savo grupei skirtoje vietoje, reguliariai (kas antrą savaitę) išsinešti namo ir išsiplauti rūbinėje laikomą sportinę aprangą.
53. Teikti teisingą ir išsamią informaciją, būtiną socialinių poreikių nustatymui, tenkinimui ir ugdymui.
54. Užtikrinti sąlygas socialiniam darbuotojui ar jo padėjėjui teikti socialines paslaugas.
55. Nuolat bendrauti ir bendradarbiauti su Jaunuolių dienos centro administracija ir darbuotojais.
56. Apskųsti įstaigą, dėl netinkamo specialiųjų socialinių paslaugų teikimo įstaigos steigėjui (Panevėžio miesto Tarybai).
57. **LANKYTOJŲ, KURIE NAUDOJASI JDC AUTOBUSU, PAREIGOS**
58. Į autobusą lipti po vieną, eilės tvarka, nesistumdant.
59. Sėsti nurodytoje vietoje.
60. Prisisegti saugos diržu.
61. Važiuojant sėdėti ramiai, nekalbinti ir kitaip neblaškyti vairuotojo dėmesio.
62. Atsistoti galima – tik autobusui visiškai sustojus ir gavus vairuotojo komandą – “galite išlipti”.
63. Elgtis mandagiai su kitais kartu važiuojančiais draugais (t. y. neprovokuoti konfliktinių situacijų, nesistumdyti, nekaišioti kojų išlipant ir pan.)
64. Autobuse nešiukšlinti.
65. Apie savo nevykimą autobusu, informuoti vairuotoją ar grupės vadovą iš anksto.
66. **BAIGIAMOSIOS NUOSTATOS**
67. Informacija apie lankytoją yra konfidenciali. Darbuotojai, pažeidę lankytojo teisę į informacijos apie asmenį konfidencialumą, yra baudžiami Lietuvos Respublikos įstatymų numatyta tvarka.
68. Asmuo, sąmoningai ir piktybiškai nesilaikantis vidaus tvarkos taisyklių gali būti pašalintas iš įstaigos, vadovaujantis „Lankytojų šalinimo iš Jaunuolių dienos centro tvarka“.
69. Nustačius, kad lankytojas įstaigai padarė tyčinę materialinę ar moralinę žalą, Jaunuolių dienos centras turi teisę pareikalauti kompensuoti patirtus nuostolius.
70. Jaunuolių dienos centro administracija, darbuotojai ir tėvai (globėjai) yra atsakingi, kad lankytojas laikytųsi vidaus tvarkos taisyklių.
71. Apie asmenį, dėl ligos ar kitų priežasčių negalintį ilgiau kaip 1 mėnesį lankyti dienos socialinės globos centro, yra pranešama savivaldybei (jei asmuo, dienos socialinę globą gauna savivaldybės sprendimu ).
72. Su šiomis taisyklėmis supažindinami visi Jaunuolių dienos centro lankytojai, tėvai (globėjai) ir darbuotojai.
73. Ginčai sprendžiami šalims susitarus, o esant nesutarimams – Lietuvos Respublikos įstatymu nustatyta tvarka.